শুক্রবারের ওই পরিচ্ছন্নতা অভিযানে হাজির ছিলেন নগরপিতা বগুড়া পৌরসভার মেয়র অ্যাডভোকেট একেএম মাহবুবর রহমানও। পরিচ্ছন্নতা অভিযান শুরু করার পূর্বে তিনি সংগঠনের সদস্যদের শপথ বাক্য পাঠ করান। ২০২১ সালের মধ্যে বাংলাদেশকে পরিচ্ছন্ন দেশ হিসেবে গড়ে তুলতে প্রায় দুই বছর আগে ঢাকায় ‘বিডি ক্লিন’ নামে একটি সংগঠনের যাত্রা শুরু হয়। বর্তমানে ওই সংগঠন বাংলাদেশের ৪৮টি জেলায় ১৪ হাজার স্বেচ্ছাসেবী কাজ করছে। চলতি বছরের ২৯ জুন বগুড়ায় পরিচ্ছন্নতা অভিযান শুরু করে বিডি ক্লিন-বগুড়ার সদস্যরা।